open-index/open-wikipedia-markdown huggingface dataset:
จังหวัดโพธิสัตว์

**โพธิสัตว์** หรือ **โปซัต** () เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันตกของประเทศ มีอาณาเขตติดต่อเรียงตามเข็มนาฬิกาดังนี้ จังหวัดพระตะบอง โตนเลสาบ จังหวัดกำปงฉนัง จังหวัดกำปงสปือ จังหวัดเกาะกง และประเทศไทยบริเวณจังหวัดตราด ในเชิงภูมิศาสตร์กายภาพ จังหวัดโพธิสัตว์ตั้งอยู่ระหว่างโตนเลสาบกับทิศเหนือของทิวเขาบรรทัด โดยมีแม่น้ำโพธิสัตว์ตัดผ่านกลางจังหวัดโดยตลอด ไหลจากทิวเขาบรรทัดในทิศตะวันตกไปบรรจบโตนเลสาบในทิศตะวันออก

จังหวัดโพธิสัตว์เป็นจังหวัดที่ใหญ่ที่สุดเป็นอันดับ 4 ของประเทศ ทว่ามีจำนวนประชากรมากที่สุดเป็นอันดับ 14 การเดินทางสามารถเข้าถึงโดยทางรถยนต์ โดยใช้ทางหลวงแผ่นดินหมายเลข 5 และถนนสายเล็กต่าง ๆ นอกจากนี้ยังเข้าถึงได้โดยทางเรือและทางรถไฟอีกด้วย

จังหวัดโพธิสัตว์เป็นที่ตั้งของวัดบากาน () ซึ่งเชื่อกันว่ามีเจดีย์ที่เก่าแก่ที่สุดในกัมพูชาที่ยังคงใช้งานอยู่ นอกจากนี้ยังถือเป็นสถานที่ศักดิ์สิทธิ์ที่สุดแห่งหนึ่งของชาวพุทธในกัมพูชา

## ภูมิศาสตร์
ภูมิศาสตร์กายภาพของจังหวัดโพธิสัตว์มีความหลากหลายประกอบด้วยชีวภูมิภาคที่แตกต่างกัน ตั้งแต่เทือกเขาที่มีป่าไม้ปกคลุมอย่างหนาแน่น ที่ราบอันอุดมสมบูรณ์ ไปจนถึงที่ราบลุ่มโตนเลสาบ ยังคงมีพื้นที่ป่าอยู่ราวร้อยละ 58 ของพื้นที่จังหวัด ทิวเขาบรรทัดประกอบด้วยภูเขาสูงทางทิศตะวันตกถึงตะวันตกเฉียงใต้ของจังหวัด บริเวณเขตติดต่อกับประเทศไทยและชายฝั่งทะเล ความชันของพื้นที่ลาดลงไปทางทิศตะวันออกเฉียงเหนือซึ่งเป็นที่ราบอุดมสมบูรณ์ต่อเนื่องเข้าไปในจังหวัดพระตะบอง ที่ซึ่งมีการปลูกข้าวและเก็บเกี่ยวข้าวมากเป็นลำดับต้นของกัมพูชา แม่น้ำโพธิสัตว์มีต้นกำเนิดในทิวเขาบรรทัด ไหลตามทิศทางดังกล่าว และไหลลงโตนเลสาบในที่สุด จังหวัดโพธิสัตว์เป็นจังหวัดหนึ่งใน 9 แห่งที่พื้นที่บางส่วนตั้งอยู่ในเขตสงวนชีวมณฑลโตนเลสาบ

## การแบ่งเขตการปกครอง
จังหวัดโพธิสัตว์แบ่งเขตการปกครองออกเป็น 6 อำเภอ 49 ตำบล 502 หมู่บ้าน รายชื่ออำเภอมีดังนี้

: *ในวงเล็บคือรหัสทางภูมิศาสตร์และชื่ออำเภอใน[[ภาษาเขมร]]*
* อำเภอพนมกระวาน (1504, ) เป็นพื้นที่ชนบทในเขตภูเขา
* เทศบาลโพธิสัตว์ (1505, ) เป็นอำเภอเล็กที่มีชุมชนตั้งอยู่อย่างหนาแน่น อำเภอที่ตั้งของเมืองหลักของจังหวัดโพธิสัตว์ ก่อนหน้านี้มีชื่อว่า อำเภอซ็อมเปาเมียะฮ์ ()
* อำเภอเวียลแวง (1506, ) เป็นพื้นที่ห่างไกลและมีประชากรเบาบาง ที่มั่นสุดท้ายแห่งหนึ่งของเขมรแดงจนถึงช่วงปลาย 1990

## อ้างอิง

## แหล่งข้อมูลอื่น

* pursat.org  เว็บไซต์การท่องเที่ยวจังหวัดโพธิสัตว์


โพธิสัตว์
ฟุจิวะระ โนะ คิสึชิ

**ฟุจิวะระ โนะ คิสึชิ** () จักรพรรดินีใน จักรพรรดิโกะ-ซะงะ จักรพรรดิองค์ที่ 88 และเป็นพระราชมารดาของจักรพรรดิถึง 2 พระองค์คือ จักรพรรดิโกะ-ฟุกะกุซะ จักรพรรดิองค์ที่ 89 และ จักรพรรดิคะเมะยะมะ จักรพรรดิองค์ที่ 90

## ดูเพิ่ม

หมวดหมู่:ตระกูลฟุจิวะระ
หมวดหมู่:จักรพรรดินีญี่ปุ่น
หมวดหมู่:บุคคลในยุคคามากูระ
ซีตี นูร์ฮาลีซา

ดาโต๊ะ หรือดาตินซรี **ซีตี นูร์ฮาลีซา บินตี ตารูดิน** DIMP, JSM, SAP, PMP, AAP (; เกิด 11 มกราคม ค.ศ. 1979) เป็นนักร้องชาวมาเลเซีย ตั้งแต่เธอเป็นนักร้อง เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าเป็นเสียงแห่งเอเชีย หลังจากชนะตำแหน่งกรังปรีแชมเปียนจากเทศกาล *[[Voice of Asia]]* รายการประกวดร้องเพลงที่จัดขึ้นที่เมืองอัลมาเตอ ประเทศคาซัคสถาน โดยก่อนหน้านั้นในปี ค.ศ. 1999 เธอได้รับรางวัลโกลด์อะวอร์ดจากรายการ *[[Asia New Singer Competition]]* ที่เซี่ยงไฮ้เอเชียมิวสิกเฟสติวัล ที่จัดที่เมืองเซี่ยงไฮ้ ประเทศจีน และในปีเดียวกันเธอได้รับ 2 รางวัลจาก การประกวดร้องเพลงเซาท์แปซิฟิกในปี ค.ศ. 1999 ที่จัดที่เมืองโกลด์โคสต์ รัฐควีนส์แลนด์ ประเทศออสเตรเลีย

ปัจจุบัน เธอได้รับรางวัลทั้งภายในและต่างประเทศมากกว่า 200 รางวัล เธอเริ่มมีชื่อเสียงจากการเป็นศิลปินที่มียอดขายระดับแผ่นเสียงทองคำขาวหลายชุด ตั้งแต่ชนะการแข่งขันรายการเรียลลิตีที่ชื่อ บินตังเอชเอ็มไอ 1995 เมื่อเธออายุ 16 ปี ซึ่งต่อมาเธอได้รับการเสนอให้เซ็นสัญญากับค่ายเพลงสากล 4 ค่าย ซิงเกิลแรกจากอัลบั้มเปิดตัวของเธอคือ "Jerat Percintaan" ซึ่งชนะการแข่งขันอานูเกอระฮ์จัวราลากู (Anugerah Juara Lagu) ครั้งที่ 11 และได้ 2 รางวัลในสาขาแสดงยอดเยี่ยมและเพลงบัลลาดยอดเยี่ยม ส่วนตัวอัลบั้ม จากข้อมูลปี ค.ศ. 2005 ขายได้มากกว่า 800,000 ชุด เฉพาะในมาเลเซีย ในฐานะนักร้องเธอบันทึกเสียงหลากหลายภาษา ทั้งภาษามาเลเซีย ภาษาชวา ภาษาจีนมาตรฐาน ภาษาอาหรับ ภาษาอูรดู และภาษาญี่ปุ่น เธอมีสตูดิโออัลบั้ม 16 ชุด เธอเป็นหนึ่งในศิลปินที่ได้รับความนิยมที่สุดในกลุ่มเกาะมลายูและนูซันตารา ปัจจุบันเธอได้อยู่ในรายชื่อหนึ่งในผู้ที่รวยที่สุด ผู้ที่มีอิทธิพลที่สุด ผู้ที่ได้รับรางวัลมากที่สุด และผลิตซิงเกิลมากที่สุด เธอยังเป็นหนึ่งในศิลปินมาเลเซียที่มียอดขายมากที่สุด จากข้อมูล ค.ศ. 2000 อัลบั้มของเธอมียอดขายเป็นร้อยละ 10 ของอัลบั้มทั้งหมดของมาเลเซีย โดยมียอดขายมากกว่า 4.9 ล้านชุด
 
ในปี ค.ศ. 1998 เธอได้รับเลือกให้แสดงพิธีปิดการแข่งขันกีฬาเครือจักรภพ 1998 เฉพาะพระพักตร์สมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ ท่ามกลางผู้เข้าร่วมการแข่งขัน 70 ประเทศจากเครือจักรภพแห่งประชาชาติ ในปี ค.ศ. 2005 เธอเป็นนักร้องจากเอเชียตะวันออกเฉียงใต้คนแรกที่ได้แสดงคอนเสิร์ตเดี่ยวที่รอยัลแอลเบิร์ตฮอลล์ร่วมกับลอนดอนซิมโฟนีออร์เคสตรา ในปี ค.ศ. 2008 เธอได้รับขนานนามว่าเป็นไอดอลแห่งเอเชีย จากเอเชียนิวส์เนตเวิร์ก และจากความสำเร็จในเอเชียทำให้เธอได้รับฉายาว่า "เสียงแห่งเอเชีย" และเซลีน ดิออน แห่งเอเชีย

## อ้างอิง

หมวดหมู่:บุคคลจากรัฐปะหัง
หมวดหมู่:นักร้องป็อปมาเลเซีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:ชาวมาเลเซียเชื้อสายชวา
พฤศจิกายน พ.ศ. 2559

**พฤศจิกายน พ.ศ. 2559** เป็นเดือนที่ 11 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]

หมวดหมู่:พฤศจิกายน
*
อิสลอม แกรีมัฟ

**อิสลอม อับดูฆานียีวิช แกรีมัฟ** (; 30 มกราคม ค.ศ. 1938 – 2 กันยายน ค.ศ. 2016) เป็นนักการเมืองชาวอุซเบกิสถานและประธานาธิบดีแห่งอุซเบกิสถานคนแรกตั้งแต่ได้เอกราชจากสหภาพโซเวียต ก่อนดำรงตำแหน่งเขาเป็นประธานาธิบดีแห่งสาธารณรัฐสังคมนิยมโซเวียตอุซเบกตั้งแต่วันที่ 24 มีนาคม 1990 – 1 กันยายน 1991 และเลขาธิการกลางพรรคคอมมิวนิสต์แห่งอุซเบกิสถานซึ่งเป็นตำแหน่งประมุขแห่งรัฐที่ปกครองอุซเบกิสถานโดยพฤตินัยในปี 1989 เขาเป็นผู้ก่อตั้งพรรคประชาชนและประชาธิปไตยแห่งอุซเบกิสถาน (PDP) เขาเป็นหัวหน้าพรรคจนถึงปี 1996

เขาใช้ระบบเผด็จการเบ็ดเสร็จปกครองประเทศ มีการปราบปรามผู้เห็นต่างทางการเมือง ห้ามการแสดงความคิดเห็นทางการเมืองอย่างเสรี และมีการละเมิดสิทธิมนุษยชนอย่างร้ายแรง ตัวอย่างการปราบปรามผู้เห็นต่างทางการเมืองที่ร้ายแรงในสมัยที่เขาดำรงตำแหน่งคือการสังหารหมู่ที่อันดือจอน พ.ศ. 2548 ซึ่งมีผู้เสียชีวิตถึง 1,500 ราย เขาปกครองประเทศเรื่อยมาจนกระทั่งถึงแก่อสัญกรรมจากโรคหลอดเลือดสมองเมื่อวันที่ 2 กันยายน ค.ศ. 2016 สิริอายุได้ 78 ปี

## อ้างอิง

; บรรณานุกรม
* 
* 

## แหล่งข้อมูลอื่น

*Official biography
*Profile on BBC News
*Obituary: Uzbekistan President Islam Karimov, BBC Online

หมวดหมู่:ชาวอุซเบกิสถาน
หมวดหมู่:นักการเมืองโซเวียต
หมวดหมู่:ประธานาธิบดีอุซเบกิสถาน
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากซามาร์กันต์
ทากาชิ อูซามิ

**ทากาชิ อูซามิ** () เป็นนักฟุตบอลชาวญี่ปุ่น ปัจจุบันเล่นให้กับเอาคส์บวร์ค ในตำแหน่งกองกลางตัวรุก ปีก

## สโมสรอาชีพ

### กัมบะ โอซากะ
อูซามิสร้างประวัติศาสตร์ให้กับสโมสรโดยการลงเล่นให้กับกัมบะ โอซากะ ด้วยวัยเพียง 17 ปี 14 วัน และยิงประตูให้กับทีมในวันเดียวกัน อูซามิลงเล่นให้กับทีมและยิงประตูได้ในฐานะนักเตะอาชีพเมื่อวันที่ 20 พฤษภาคม ค.ศ. 2009 พบกับ โซล ในรายการแชมเปียนส์ลีก ในปี ค.ศ. 2010 เขาได้รับเลือกให้เป็นผู้เล่นเยาวชนยอดเยี่ยม จัดโดยเจลีก ในงานประกาศผลรางวัลเมื่อวันที่ 6 ธันวาคม

### ไบเอิร์นมิวนิก
ในเดือนมิถุนายน ค.ศ. 2011 ไบเอิร์นมิวนิกได้ประกาศยืมตัวอูซามิ พ่วงกับเงื่อนไขซื้อขาดในช่วงฤดูกาลถัดไป อูซามิยิงประตูครั้งแรกให้กับทีมในการแข่งขันเดเอ็ฟเบ-โพคาล พบกับอิงกอลชตัดท์ 04 เมื่อวันที่ 26 ตุลาคม ค.ศ. 2011

## ทีมชาติ

อูซามิลงเล่นให้กับทีมชาติญี่ปุ่นครั้งแรกในนัดกระชับมิตรพบกับตูนิเซีย เมื่อวันที่ 27 มีนาคม ค.ศ. 2015 เขาได้ยิงประตูให้กับทีมครั้งแรกในนัดกระชับมิตรพบกับอุซเบกิสถาน เมื่อวันที่ 31 มีนาคม ค.ศ. 2015

### ประตูในนามทีมชาติ
:*ณ วันที่ 3 มิถุนายน ค.ศ. 2016.*

## สถิติอาชีพ

### สโมสร
*ณ วันที่ 26 มิถุนายน ค.ศ. 2016*

1รวมถึง เอมเพอเรอร์สคัพ และ เดเอ็ฟเบ-โพคาล
2รวมถึง เจลีกคัพ
3รวมถึง เอเอฟแชมเปียนส์ลีก และ ยูฟ่าแชมเปียนส์ลีก
4รวมถึง เจลีกแชมเปียนชิป และ เจแปนนีสซูเปอร์คัพ

### ทีมชาติ

## อ้างอิง

## แหล่งข้อมูลอื่น

*
*Takashi Usami  at Gamba Osaka official site 
*Takashi Usami  at Yahoo! Japan sports 

หมวดหมู่:นักฟุตบอลชาวญี่ปุ่น
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในฟุตบอลโลก 2018
หมวดหมู่:บุคคลจากจังหวัดเกียวโต
เควิน ตันเจริญ

**เควิน ฮาร์วิก ตันเจริญ** (เกิด 23 เมษายน ค.ศ. 1984) เป็นผู้กำกับภาพยนตร์ โปรดิวเซอร์ นักเขียนบท นักเต้น นักออกแบบท่าเต้นชาวอเมริกัน เมื่อวันที่ 29 กันยายน ค.ศ. 2011 นิวไลน์ซีนีมา/วอร์เนอร์บราเธอส์ประกาศว่าเขาจะเป็นผู้กำกับ *[[Mortal Kombat]]* ฉบับภาพยนตร์ชุดใหม่หลังจากที่เขาประสบความสำเร็จจากการสร้างเว็บซีรีส์ *[[Mortal Kombat: Legacy]]* แต่เขาถอนตัวจากโครงการใน ค.ศ. 2013

ตันเจริญเริ่มเป็นที่รู้จักจากการออกแบบท่าเต้นให้กับมาดอนนา เป็นผู้กำกับทัวร์คอนเสิร์ต The Onyx Hotel Tour ของบริตนีย์ สเปียส์ และเป็นผู้ร่วมสร้างรายการเรียลลิตีโชว์ *[[DanceLife]]* ทางช่องเอ็มทีวี 

เขาเปิดตัวด้วยผลงานภาพยนตร์สารคดีเรื่องแรกใน ค.ศ. 2009 กำกับหนังสั้น *[[Mortal Kombat: Rebirth]]* หลังจากนั้นเขาผลิตและกำกับเว็บซีรีส์ *Mortal Kombat: Legacy  * ใน ค.ศ. 2011 เขากำกับ **' ภาพยนตร์คอนเสิร์ตสามมิติของทัวร์คอนเสิร์ต [[Glee Live! In Concert!]] ให้กับ ''[[กลี (ภาพยนตร์ชุดทางโทรทัศน์)|กลี]]'' ซึ่งเป็นรายการโทรทัศน์อเมริกันเกี่ยวกับเพลง แนวตลก-ดราม่า ออกอากาศทาง[[ช่องฟ็อกซ์]] ในสหรัฐ

==ผลงาน==
=== กำกับภาพยนตร์===
*''[[เฟม ขอดัง โดนโดน]]'' (2009)
*''[[Mortal Kombat: Rebirth]]'' (2010)
***' (2011)
**Arcana* (2011)

### กำกับโทรทัศน์
**[[Britney Spears Live from Miami]]* (2004)
**[[The JammX Kids]]* (2004)
**[[Twentyfourseven]]* (2006)
**[[Dancelife]]* (2006)
**[[Pussycat Dolls Present: The Search for the Next Doll]]* (2007)
**[[Mortal Kombat: Legacy]]* (2011-)
**[[หน่วยปฏิบัติการสายลับชีลด์]]* (2014-)
**[[เดอะ แฟลช วีรบุรุษเหนือแสง]]* (2015)
**[[Supergirl (TV series)|Supergirl]]* (2015)
**[[Arrow (TV series)|Arrow]]* (2016)
**[[Legends of Tomorrow]]* (2016)
**[[คัมภีร์แห่งโบบ้า เฟตต์]]* (2022)
**[[ถ้ำหลวง: ภารกิจแห่งความหวัง]]* (2022)

### เขียนบท
**[[Mortal Kombat: Legacy]]* (2011)

### ผลิต
**[[Dancelife]]* (2006)
**[[Mortal Kombat: Rebirth]]* (2010)
**[[Mortal Kombat: Legacy]]* (2011)
**[[Mobbed (TV series)|Mobbed]]* (2011)

### Editor
**[[Strange Fruit (short film)|Strange Fruit]]* (2008)
**[[Mortal Kombat: Rebirth]]* (2010)

### แต่งเพลง
**[[Strange Fruit (short film)|Strange Fruit]]* (2008)

### การแสดง
**[[You Got Served]]* แสดงเป็นนักเต้น (2004)

## อ้างอิง

## แหล่งข้อมูลอื่น
*

หมวดหมู่:ชาวอเมริกันเชื้อสายไทย
หมวดหมู่:บุคคลจากลอสแอนเจลิส
ทีแอลซี: เทเบิล แลดเดอร์ แอนด์ แชร์ (2016)

**ทีแอลซี: เทเบิล แลดเดอร์ แอนด์ แชร์ (2016)** (TLC: Tables, Ladders & Chairs (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งจัดเป็นปีที่8 แล้ว จัดเมื่อวันที่ 4 ธันวาคม 2016 สถานที่จัดคือ American Airlines Center ในเมืองแดลลัส รัฐเท็กซัส โดยเป็นศึกใหญ่ของค่ายสแมคดาวน์

## ผล

## ดูเพิ่ม
*ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*

หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:มวยปล้ำอาชีพในปี พ.ศ. 2559
หมวดหมู่:กีฬาในแดลลัส (รัฐเท็กซัส)‎
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2559
หมวดหมู่:มวยปล้ำอาชีพในรัฐเท็กซัส
ยุทธการที่กอกามีลา

**ยุทธการที่กอกามีลา** () หรือ **ยุทธการที่อาร์เบลา** (Battle of Arbela) เป็นยุทธการที่เกิดขึ้นเมื่อวันที่ 1 ตุลาคม 331 ปีก่อนคริสต์ศักราช เป็นการสู้รบระหว่างทัพมาซิดอนร่วมกับสันนิบาตโครินธ์ นำโดยพระเจ้าอเล็กซานเดอร์มหาราชและทัพเปอร์เซีย นำโดยพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองเออร์บิล ประเทศอิรักในปัจจุบัน

## เบื้องหลัง
หลังความพ่ายแพ้ที่อิสซัส พระเจ้าดาไรอัสที่ 3 ทรงลี้ภัยไปอยู่ที่บาบิโลน ส่วนพระราชวงศ์ของพระองค์ถูกพระเจ้าอเล็กซานเดอร์มหาราชจับตัวไว้ได้ ความพ่ายแพ้ครั้งนี้ทำให้พระองค์สูญเสียพระราชอำนาจในเอเชียน้อยใต้ และความพ่ายแพ้ต่อมาที่กาซาและไทร์ ทำให้พระองค์สูญเสียดินแดนลิแวนต์

พระเจ้าดาไรอัสพยายามเจรจากับพระเจ้าอเล็กซานเดอร์ 3 ครั้ง ครั้งแรกเรียกร้องให้พระเจ้าอเล็กซานเดอร์ถอนทัพและปล่อยเชลยศึก แต่พระเจ้าอเล็กซานเดอร์ทรงปฏิเสธ ครั้งที่สองพระเจ้าดาไรอัสเสนอให้มีการอภิเษกสมรสระหว่างพระเจ้าอเล็กซานเดอร์กับเจ้าหญิงบาร์ซิน พระธิดาของพระองค์ พร้อมกับยกดินแดนฝั่งตะวันตกของแม่น้ำฮาลีสให้ แต่พระเจ้าอเล็กซานเดอร์ก็ทรงปฏิเสธ ครั้งสุดท้ายพระเจ้าดาไรอัสกล่าวยกย่องพระเจ้าอเล็กซานเดอร์ที่ปฏิบัติต่อพระราชวงศ์ของพระองค์เป็นอย่างดี และเสนอจะยกดินแดนฝั่งตะวันตกของแม่น้ำยูเฟรทีส พร้อมทั้งให้เป็นผู้ปกครองจักรวรรดิอะคีเมนิดร่วมกับพระองค์ รวมถึงทรัพย์สมบัติและบริวารต่าง ๆ แต่พระเจ้าอเล็กซานเดอร์ก็ทรงปฏิเสธอีกครั้ง พระองค์สั่งให้พระเจ้าดาไรอัสยอมแพ้หรือสู้รบกันเพื่อตัดสินว่าใครจะเป็น "เจ้าแห่งเอเชีย"

## การสู้รบ
right|thumb|250px|การวางกำลังและการบุกในช่วงแรก

พระเจ้าดาไรอัสทรงเลือกที่ราบโล่งเพื่อให้ทัพของพระองค์ได้เปรียบ การประมาณการฝ่ายเปอร์เซียในปัจจุบันอยู่ที่ 52,000-120,000 คน รวมถึงรถศึกติดใบมีดและช้างศึก ในขณะที่ทัพของพระเจ้าอเล็กซานเดอร์มีการประมาณการอยู่ที่ 47,000 คน พระเจ้าอเล็กซานเดอร์แบ่งทัพออกเป็นสองฝั่ง โดยพระองค์นำทัพฝั่งขวา ส่วนแม่ทัพพาร์มีเนียนนำทัพฝั่งซ้าย ส่วนตรงกลางจัดเป็นรูปขบวนแฟแลงซ์ พระเจ้าอเล็กซานเดอร์นำทัพฝั่งขวาบุก ทำให้ฝ่ายเปอร์เซียต้องส่งทัพฝั่งซ้ายมาสกัด ส่งผลให้เกิดช่องว่างพอที่จะทำให้พระเจ้าอเล็กซานเดอร์ฝ่าเข้าไปเกือบถึงจุดที่พระเจ้าดาไรอัสประทับอยู่ พระเจ้าดาไรอัสส่งรถศึกติดใบมีดออกมาตอบโต้แต่ไม่ได้ผล การรบมาถึงจุดตัดสินเมื่อพระเจ้าอเล็กซานเดอร์สั่งรวมกำลังเจาะเข้าตรงกลางทัพเปอร์เซีย พระเจ้าดาไรอัสตัดสินพระทัยที่จะหนีก่อนทัพมาซิดอนจะบุกมาถึงพระองค์ ด้านพระเจ้าอเล็กซานเดอร์นำทัพกลับไปช่วยทัพของพาร์มีเนียนและขับไล่ทัพเปอร์เซียที่เหลืออยู่ออกไปได้

right|thumb|250px|การโจมตีครั้งสำคัญของพระเจ้าอเล็กซานเดอร์

หลังยุทธการครั้งนี้ พระเจ้าอเล็กซานเดอร์ทรงราชาภิเษกขึ้นเป็น "เจ้าแห่งเอเชีย" ด้านพระเจ้าดาไรอัสที่หลบหนีไปตั้งใจจะรวบรวมกำลังเพื่อสู้กับพระเจ้าอเล็กซานเดอร์อีกครั้ง แต่ถูกเบสซัส แม่ทัพคนหนึ่งของพระองค์ปลงพระชนม์เสียก่อน การสวรรคตของพระองค์นำไปสู่การล่มสลายของจักรวรรดิอะคีเมนิด

## อ้างอิง

## แหล่งข้อมูลอื่น
* 

หมวดหมู่:ยุทธการ
หมวดหมู่:ศตวรรษที่ 4 ก่อนคริสตกาล
จังหวัดตะโบงคมุม

**ตะโบงคมุม** หรือ **ทโบงคมุม** () เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันออกเฉียงใต้ของประเทศ ในทางภูมิศาสตร์กายภาพคือที่ราบต่ำตอนกลางของแม่น้ำโขง มีอาณาเขตติดต่อดังนี้ (เริ่มจากทิศใต้เรียงตามเข็มนาฬิกา) จังหวัดไพรแวง จังหวัดกำปงจาม จังหวัดกระแจะ และประเทศเวียดนาม มีเมืองหลักและเมืองที่ใหญ่ที่สุดคือเมืองสวง ชื่อจังหวัด "ตะโบงคมุม" แปลว่า "อำพัน" ซึ่งประสมจากคำว่า "ตะโบง" () แปลว่า อัญมณี กับคำว่า "คมุม" () แปลว่า ผึ้ง ส่วน *ราชพงษาวดารกรุงกัมพูชา* แปลโดยหลวงเรืองเดชอนันต์ (ทองดี ธนะรัชต์) ระบุความหมายว่า "ศีรษะผึ้ง"

จังหวัดตะโบงคมุมก่อตั้งขึ้นตามประกาศราชกิจจานุเบกษาโดยพระบาทสมเด็จพระบรมนาถ นโรดม สีหมุนี เมื่อวันที่ 31 ธันวาคม พ.ศ. 2556 ตามการทูลแนะนำของรัฐบาลฮุน เซน นายกรัฐมนตรีกัมพูชา โดยแยกออกมาจากจังหวัดกำปงจาม ด้วยเหตุผลอย่างเห็นได้ชัดเจนในเรื่องการเพิ่มประสิทธิภาพในการบริหารจัดการของจังหวัดขนาดใหญ่ การแยกพื้นที่บางส่วนของจังหวัดกำปงจามออกมาตั้งเป็นจังหวัดตะโบงคมุมนี้เกิดขึ้นหลังการพ่ายแพ้การเลือกตั้งเมื่อเดือนกรกฎาคม พ.ศ. 2556 ของพรรคประชาชนกัมพูชาของฮุน เซน ในพื้นที่จังหวัดกำปงจาม จังหวัดบ้านเกิดของเขา โดยพรรคประชาชนกัมพูชาสามารถเอาชนะได้เพียง 8 ที่นั่งจากทั้งหมด 18 ที่นั่งในสภาจังหวัด เขตการเลือกตั้งทั้ง 10 อำเภอที่ยังคงอยู่ในกำปงจามในตอนนี้ได้เทคะแนนอย่างท่วมท้นให้แก่พรรคฝ่ายตรงข้ามคือ พรรคสงเคราะห์ชาติกัมพูชา ซึ่งนำโดยสม รังสี ส่วนที่เหลือ 5 จาก 6 อำเภอซึ่งปัจจุบันอยู่ในจังหวัดตะโบงคมุม พรรคประชาชนกัมพูชาเป็นฝ่ายชนะการเลือกตั้ง

## การแบ่งเขตการปกครอง
จังหวัดตะโบงคมุมแบ่งเขตการปกครองออกเป็น 7 อำเภอ 64 ตำบล รายชื่ออำเภอมีดังนี้
:

:
## อ้างอิง

## แหล่งข้อมูลอื่น


ตะโบงคมุม
ยุทธการที่เคอนิชส์แบร์ค

**ยุทธการที่เคอนิชส์แบร์ค** () หรือที่รู้จักในชื่อ **การรุกเคอนิชส์แบร์ค** () เป็นปฏิบัติการสุดท้ายในการรุกปรัสเซียตะวันออกในเวลา 4 วัน โดย แนวรบบอลติกที่ 1 และ แนวรบเบียโลรัสเซียที่ 3 ของกองทัพโซเวียตสามารถยึดเคอนิชส์แบร์คได้

## อ้างอิง

;บรรณานุกรม
*Beevor, Antony. **, Penguin Books, 2002, ISBN 0-670-88695-5

## หนังสือเพิ่มเติม
* Galitzky, K.N. *(commander of 11th Guards Army)*, Fighting for Eastern Prussia, Moscow, 1970.
* Shefov, Nikolai. *Russian fights*, Lib. Military History, M. 2002 (Russian: *Bitvy Rossii* / Nikolai Shefov.  Moskva : AST, 2002. SSEES R.XIII.1 SHE (see: SSEES Library Recent Acquisitions: January 2007)

## แหล่งข้อมูลอื่น

หมวดหมู่:แนวรบด้านตะวันออก (สงครามโลกครั้งที่สอง)
หมวดหมู่:เหตุการณ์ในเดือนมกราคม พ.ศ. 2488
หมวดหมู่:เหตุการณ์ในเดือนกุมภาพันธ์ พ.ศ. 2488
หมวดหมู่:เหตุการณ์ในเดือนมีนาคม พ.ศ. 2488
หมวดหมู่:เหตุการณ์ในเดือนเมษายน พ.ศ. 2488
เดอะบอตทอมบลูส์

**เดอะบอตทอมบลูส์** () เป็นวงดนตรีชาวไทยที่มีผลงานเพลงในช่วงปี พ.ศ. 2553 - 2556 สองอัลบั้ม คือ อัลบั้มแรก *ถุงเท้าสีขาว ดวงดาว และความฝัน* (2553) และ อัลบั้มที่สอง *เบบี้ บูม* ผลงานเช่นเพลง 1 2 3 4 5 I Love You, พระเอก, ฮูวีฮู  โดยแอมมี่เป็นคนแต่งเพลงทั้งหมดในอัลบั้มของวง เดอะบอตทอมบลูส์

หลังจากทำเพลงกันมาประมาณ 3 ปี  The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเอง

## สมาชิกวง
* "แอมมี่" ไชยอมร แก้ววิบูลย์พันธุ์ (ร้องนำ-กีตาร์)
* "เบนซ์"ธนภาส อัศวศิริโรจน์ (เบส)
* "ดัช" เอกชัย วรแสน (กีตาร์)
* "ยีนส์" วสันต์ เทียมเงิน (กลอง)

## ประวัติ

]แอมมี่ ไชยอมร แก้ววิบูลย์พันธุ์ เริ่มแต่งเพลงครั้งแรกในชีวิตตอนเรียน ป.6 ต่อมาได้เข้าเรียนชั้นมัธยมศึกษาที่โรงเรียนกรุงเทพคริสเตียน มีโอกาสได้ทำแผ่นซีดีขายเองในงาน Fat Festival, Indy in town และอีกหลาย ๆ งาน รวมถึงลองส่งเพลงไปเปิดที่คลื่น Fat Radio ต่อมาผลงานของแอมมี่ได้เข้ารอบ Bedroom Artist of the Year ในงาน Fat Award ครั้งที่  5 

จากนั้นได้เข้าเรียนระดับอุดมศึกษาที่ มหาวิทยาลัยอัสสัมชัญ (ABAC)กระทั่งได้เจอกับ เต้ย เบนซ์ ตี้ เพื่อนร่วมอุดมการณ์ที่เรียน ABAC เหมือนกัน ได้รวมตัวกันเป็นวง  The Bottom Blues (เดอะ บอททอม บลูส์) 

แอมมี่เป็นคนแต่งเพลงทั้งหมดในอัลบั้มของวง เดอะบอตทอมบลูส์ แอมมี่และเพื่อน ๆ ได้นำเพลงที่ตัวเองแต่งบินไปขายเองถึงงานคอนเสิร์ต The Swell Season ที่เกาหลี ก่อนจะได้ขึ้นเวทีโชว์สดในงาน Fat Festival ครั้งที่ 9 และนำแผ่นซีดีเพลงไปขาย ซึ่งก็ได้รับการตอบรับเป็นอย่างดี ขายหมดภายในวันเดียว 

จากนั้น The Bottom Blues ก็ได้ส่งเดโมไปค่ายต่าง ๆ จนได้มาเป็นศิลปินของค่าย DUCKBAR นอกเหนือจากการที่แต่งเพลงเองแล้ว เขาได้เริ่มทำงานในด้านดนตรีอย่างจริงจัง และโปรดิวซ์เองอย่างเต็มรูปแบบ

ผลงานเปิดตัวของวง  The Bottom Blues คือเพลง  1 2 3 4 5 I Love You (วัน ทู ทรี โฟร์ ไฟฟ์ ไอ เลิฟ ยู)  เมื่อปี 2553 มีซิงเกิ้ลเพลง พระเอก และเพลง คนธรรมดา จากอัลบั้ม *ถุงเท้าสีขาว ดวงดาว และความฝัน *

โดยหลังจากประสบความสำเร็จในอัลบั้มแรก ทางวงก็มีการเปลี่ยนสมาชิก ก่อนออกอัลบั้ม 2 *เบบี้ บูม* กับค่ายสนามหลวงมิวสิค เขาคิดว่าอัลบั้มที่สอง "เบบี้ บูม"  มีเปิดตัวเพลงพิเศษคือเพลงตะวันของหัวใจ ประกอบละครตะวันยอดรัก  

หลังจากทำเพลงกันมาประมาณ 3 ปี  The Bottom Blues ได้ประกาศยุบวงไปเมื่อช่วงต้นปี 2556 เนื่องจากสมาชิกต่างก็ต้องแยกย้ายไปตามเส้นทางของตัวเอง

และล่าสุด เดือนสิงหาคม 2568 สมาชิกวง The Bottom Blues ได้กลับมารวมตัวกันในรอบหลายปี รวมถึงการซ้อมเล่นดนตรีอีกครั้งเพื่อความพร้อมในการเล่นแสดงในโอกาสต่อไป

## ผลงาน

### '''อัลบั้ม ถุงเท้าสีขาว ดวงดาว และความฝัน'''
รายชื่อเพลง
# 1 2 3 4 5 I Love You
# So What
# ดวงใจดวงตา
# ความฝัน...ปราสาททราย
# You Will Be
# รองเท้าคู่เก่า
# คนธรรมดา
# ฮูวี๊ฮู
# พระเอก
# แค่อยากให้รู้

### '''อัลบั้ม Baby Boom'''
รายชื่อเพลง
# ไม่รู้ตัว
# ขอให้
# Forever & Ever
# Oh Girl
# เพลงของเธอ
# ปา ดี ดี๊ ดั๊บ
# Puppy Love
# คนบ้า
# ไอรดา
# ขอให้ (Alternative Version)
# Oh Girl (Alien Language Version)
# Baby I Love You  (Alternative Version)
# คนบ้า (Alternative Version)
# 1 2 3 4 5 I Love You (First Demo)
# ตะวันของหัวใจ (เพลงประกอบละคร ตะวันยอดรัก)
# เอ่อ เอ่อ คือว่า ฉัน..รักเธอ (เพลงประกอบละคร เลดี้บ้านนา)
# ชีวิตนี้ไม่มีจืด (เพลงประกอบโฆษณา จุ่มแซ่บฮัท)

## อ้างอิง

หมวดหมู่:กลุ่มดนตรีสัญชาติไทย
กาแล็กซีซูเปอร์โนวา

**"กาแล็กซีซูเปอร์โนวา"** () เป็นซิงเกิลภาษาญี่ปุ่นลำดับที่แปดของกลุ่มศิลปินหญิงเกาหลีใต้ เกิลส์เจเนอเรชัน บรรจุในสตูดิโออัลบั้มภาษาญี่ปุ่น *[[เลิฟแอนด์พีซ (อัลบั้มเกิลส์เจเนอเรชัน)|เลิฟแอนด์พีซ]]* และปล่อยออกมาเป็นซิงเกิลลำดับที่สองของอัลบั้มในวันที่ 18 กันยายน ค.ศ. 2013 เพลงเขียนโดยเฟรเดอริก เทา นอรด์ซู สโกลเดน, ฟริโดลิน นอรด์ซู สโกลเดน, คะมิคะโอะรุ และมาร์ติน โฮเบิร์จ เฮดีการ์ด โดยมีโนะโซะมุ ทสึชิยะ เป็นโปรดิวเซอร์ ทางด้านดนตรีแล้ว เพลง "กาเล็กซีซูเปอร์โนวา" เป็นเพลงแนวอิเล็กโทรป็อป

ตัวเพลงได้รับคำตอบรับจากนักวิจารณ์โดยรวมอยู่ในด้านบวก ถูกยกมาเปรียบเทียบรูปแบบเพลงกับซิงเกิลภาษาญี่ปุ่นก่อนหน้าอย่าง เพลง "มิสเตอร์แท็กซี่" และเพลง "ปาปารัซซี" เพลงทำตำแหน่งสูงสุดในอันดับที่ 3 บนออริคอนซิงเกิลชาร์ต และอันดับที่ 4 บนเจแปนฮอต 100 มิวสิกวิดีโอสำหรับเพลง "กาแล็กซีซูเปอร์โนวา" ปล่อยออกมาในวันที่ 5 กันยายน ค.ศ. 2013 เกิลส์เจเนอเรชันได้แสดงสดเพื่อส่งเสริมเพลงในรายการ*ซีเครตไลฟ์* และ*ไลฟ์มอนส์เตอร์* ในประเทศญี่ปุ่น

## อ้างอิง

หมวดหมู่:ซิงเกิลในปี พ.ศ. 2556
หมวดหมู่:เพลงของเกิลส์เจเนอเรชัน
หมวดหมู่:เพลงภาษาญี่ปุ่น
หมวดหมู่:ซิงเกิลในสังกัดเอสเอ็มเอนเตอร์เทนเมนต์
คารอบ

**คารอบ** (, ) อยู่ในวงศ์ถั่ว เป็นพืชท้องถิ่นในแถบทะเลเมดิเตอร์เรเนียน ลักษณะคล้ายต้นมะขามเทศ ใบมันขนาดใหญ่ เปลือกหุ้มต้นหนา ฝักสีเขียว เมื่อแก่จะผลิตน้ำหวานสีน้ำตาลเยิ้มออกมาจากฝัก เป็นอาหารของแพะและสัตว์ป่าอื่นๆ และใช้ทำอาหารได้หลายชนิดพบที่ อิสราเอล ตุรกีและสเปน

## อ้างอิง
* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 74

หมวดหมู่:วงศ์ย่อยราชพฤกษ์
หมวดหมู่:ผลไม้
ไอครายเวนไอลาฟ

***ไอครายเวนไอลาฟ*** () เป็นสตูดิโออัลบั้มลำดับที่หนึ่งของนักร้องและนักแต่งเพลงชาวอังกฤษ เจสส์ กลินน์ ออกจำหน่ายเมื่อวันที่ 21 สิงหาคม ค.ศ. 2015 ผ่านค่ายแอตแลนติกเรเคิดส์ กลินน์ทำอัลบั้มร่วมกับทีมงานที่เคยร่วมงานกันมาก่อน ได้แก่ จินจิน เบลสบีตส์ วงคลีนบานดิตและแจ็ก แพตเทอร์สัน สมาชิกในวง และโปรดิวเซอร์อีกหลายคน เช่น น็อกซ์บราวน์ และสตาร์สมิธ กลินน์ใช้เวลาบันทึกเสียงทั้งหมด 3 ปี ที่ลอนดอน สหราชอาณาจักร อัลบั้มนี้มีรูปแบบเกี่ยวกับการคิดบวกกับตัวเอง การผ่านพ้นอุปสรรคในอดีต และความหวังในอนาคต การตอบรับจากนักวิจารณ์นั้นคละกันแต่การแสดงสดถูกวิจารณ์ในเชิงบวก ส่วนในเชิงพาณิชย์นั้น อัลบั้มประสบความสำเร็จในสหราชอาณาจักรด้วยยอดขายที่ได้รับการรับรองระดับทองคำขาว 3 ครั้ง จากองค์กรตัวแทนอุตสาหกรรมสิ่งบันทึกเสียงอังกฤษ และเปิดตัวที่อันดับ 1 บนชาร์ตอัลบั้ม

เพลง "ไรต์เฮียร์" และเพลง "เรียลเลิฟ" กับคลีนบานดิต เป็นสองซิงเกิลแรกที่ออกจำหน่ายล่วงหน้าก่อนอัลบั้ม ขึ้นใน 10 อันดับแรกบนชาร์ตซิงเกิลแห่งสหราชอาณาจักร ซิงเกิลที่สาม "โฮลด์มายแฮนด์" เป็นซิงเกิลแรกในฐานะศิลปินเดี่ยวของกลินน์ที่เปิดตัวที่อันดับ 1 บนชาร์ต เช่นเดียวกับเพลง "โดนต์บีโซฮาร์ดออนยัวร์เซลฟ์" ซิงเกิลที่ห้า "เทกมีโฮม" ถูกเลือกเป็นเพลงประจำโครงการการกุศล*[[ชิลเดรนอินนีด]]* ของบีบีซี ขึ้นใน 10 อันดับแรกบนชาร์ต และซิงเกิลสุดท้าย "เอนท์กอตฟาร์ทูโก" ไม่ประสบความสำเร็จบนชาร์ตติดแค่อันดับ 45 นอกจากนี้อัลบั้มฉบับดีลักซ์ประกอบด้วยซิงเกิลที่กลินน์เป็นนักร้องรับเชิญ ได้แก่ เพลง "แรเธอร์บี" กับคลีนบานดิต เพลง "มายเลิฟ" กับรูต 94 และเพลง "นอตเลตทิงโก" กับไทนี เทมพาห์ ซึ่งทั้งสามเพลงขึ้นอันดับ 1 บนชาร์ต กลินน์จัดทัวร์คอนเสิร์ต เอนท์กอตฟาร์ทูโกทัวร์ และ ไอครายเวนไอลาฟทัวร์ เพื่อส่งเสริมอัลบั้มในสหราชอาณาจักรและประเทศในอเมริกาเหนือและยุโรป

## รายชื่อเพลง

**เชิงอรรถ**
* a ระบุเป็นโปรดิวเซอร์ร่วม
* b ระบุเป็นโปรดิวเซอร์เพิ่มเติม
* c ระบุเป็นโปรดิวเซอร์ดั้งเดิม
* อัลบั้มดีลักซ์ถูกบรรจุใหม่อีกครั้งรูปแบบดิจิแพ็ค (แพ็คเก็จแบบสามพับ)

## อ้างอิง

หมวดหมู่:อัลบั้มเพลงในปี พ.ศ. 2558
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงของเจสส์ กลินน์
หมวดหมู่:อัลบั้มเพลงของค่ายแอตแลนติกเรเคิดส์
โคคา

**โคคา** () เป็นพืชที่พบตามที่สูงของเทือกเขาแอนดีส ต้นเป็นพุ่มดก ปลายใบเรียวแหลม สีเขียวอมเหลือง ดอกขนาดเล็ก ก้านชูเรียวยาวดอกสีขาว ผลสีส้มอมแดง ใช้ใบแห้งเคี้ยว ทำให้ไม่รู้สึกเหนื่อย เคยใช้เป็นส่วนผสมของโคคา-โคล่าก่อนจะถูกสั่งห้าม

## อ้างอิง
* จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555

หมวดหมู่:วงศ์โคคา
หมวดหมู่:พืชเสพติด
กองเรือรบเล็กดานูบ

**กองเรือรบเล็กดานูบ** () เป็นกองเรือของกองทัพเรือโซเวียตและกองเรือทะเลดำในช่วงแนวรบด้านตะวันออก กองเรือเล็กนี้ได้เริ่มปฏิบัติการในปี 1940 ถึง 1941 และกลับมาอีกครั้งใน 1944 ถึง 1945 โดยกองเรือรบเล็กดานูบจะปฏิบัติการในแม่น้ำดานูบและด้านที่ติดกับทะเลดำ

กองเรือรบเล็กดานูบได้รวมปฏิบัติการสำคัญคือใน การรุกเบลเกรด การรุกบูดาเปสต์และการรุกเวียนนา

จากความกล้าหาญกองเรือได้รับเครื่องอิสริยาภรณ์คูตูซอฟ ขั้นที่สองในปี 1945 กองเรือรบเล็กดานูบ ได้ถูกยุบลงในปี 1960

## อ้างอิง

หมวดหมู่:กองทัพเรือโซเวียต
หมวดหมู่:กองเรือนาวี
หมวดหมู่:การสงครามแม่น้ำ
ผู้บ่าวไทบ้าน 2 ตอน แจกข้าวหาแม่ใหญ่แดง

**ผู้บ่าวไทบ้าน 2 ตอน แจกข้าวหาแม่ใหญ่แดง** หรือ **ผบ.ทบ 2** () เป็นภาพยนตร์คอเมดีโรแมนติกมิวสิคัล ภาคต่อของ “ผู้บ่าวไทบ้าน อีสานอินดี้” และผู้บ่าวไทบ้าน อวสานอินดี้ กำกับโดยอุเทน ศรีริวิ และทีมงานจากผู้บ่าวไทบ้านภาคแรก

## เนื้อเรื่อง
แม้ว่า แม่ใหญ่แดง (บุญศรี ยินดี)  จะยินดีนักที่ปราณี (นภัสนันท์ วันดึก) ตั้งท้องกับไมเคิล (มาร์ติน วีลเลอร์) เขยฝรั่ง แต่ ปราณี ท้องแก่ 8  เดือน ไมเคิล ตั้งใจจะพากลับไปคลอดลูกที่ต่างประเทศแม่ใหญ่แดง อยากให้ ปราณี อยู่คลอดลูกที่บ้านเกิดแดนอิสานมากกว่าแม่ใหญ่แดง จึงวางแผนการณ์จัดงานใหญ่ทำบุญอุทิศส่วนกุศลให้ตัวเองและปู่ย่าตายาย งานแจกข้าวหาแม่ใหญ่แดงจึงเกิดขึ้น
งานใหญ่ต้องมีหมอลำ แม่ใหญ่แดงปรึกษาว่าจ้างหมอลำวงพ่อคูณเพื่อนรักมาแสดง แต่วงหมอลำพ่อคูณได้ปิดตัวไปแล้ว พ่อคูณตั้งใจจะแสดงงานบุญนี้อีกสักครั้ง จึงตัดสินใจตั้งวงหมอลำขึ้นมาอีก ทั้งที่ เคน (ภูศิลป์ วารินรักษ์) ลูกชายแฟนคลับเกาหลีไม่เห็นด้วย พยายามบ่ายเบี่ยงให้พ่อล้มเลิกวงหมอลำ ในขณะที่ วรรณ (แอน อรดี) ผู้สาวไทบ้านในหมู่บ้าน ฝันอยากจะเป็นหมอลำ พยายามเข้าร่วมวงหมอลำทั้งที่พ่อของวรรณ ต้องการให้ วรรณ ไปทำงานกรุงเทพฯ
ความรัก ความสัมพันธ์ระหว่าง หนุ่มเคป๊อบ กับ สาวหมอลำ ดำเนินไป ท่ามกลางเหล่าผู้บ่าว ผู้สาวแห่งไทบ้าน พลพรรคนักร้องลำที่ไปไหนไปกัน สร้างความครึกครื้น เกิดเป็นเรื่องสนุกสนาน ความรัก ความบันเทิง ท่ามกลางลำนำหมอลำแห่งวิถีไทบ้าน

## นักแสดง

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2559
หมวดหมู่:ภาพยนตร์ไทย
แรเทอร์บี (เพลงคลีนแบนดิต)

**"แรเทอร์บี"** () เป็นเพลงของวงดนตรีแนวอิเล็กทรอนิกส์จากอังกฤษ คลีนแบนดิต ร้องรับเชิญโดยนักร้องและนักแต่งเพลงชาวอังกฤษ เจสส์ กลินน์ ออกจำหน่ายในวันที่ 17 มกราคม ค.ศ. 2014 เป็นซิงเกิลที่สี่ของวงจากสตูดิโออัลบั้มเปิดตัว *[[นิวอายส์]]* เขียนโดยสมาชิกในวง ได้แก่ แจ็ก แพตเทอร์สัน และเกรซ แชตโท ร่วมกับเจมส์ เนเปียร์ และนิโคล มาร์แชลล์ และสร้างดนตรีโดยแพตเทอร์สัน และแชตโท เนื้อหาเพลงเกี่ยวกับความรักต่อคนรักที่สำคัญมากจนทำให้ไม่อยากไปที่ไหนอื่น วอร์เนอร์มิวสิกกรุ๊ปได้ปล่อยซีดีเพลงเวอร์ชันรีมิกซ์ออกจำหน่าย โดยได้เดอะเมจิกเชียน ออลอะเบาต์ชี วอลเตอร์อีโก และอัฟเฟเลย์ มารีมิกซ์

เพลงเปิดตัวในอันดับ 1 บนชาร์ตซิงเกิลแห่งสหราชอาณาจักร ทำยอดขายเร็วที่สุดเป็นอันดับสามในปี ค.ศ. 2014 และเป็นซิงเกิลที่มียอดขายสูงสุดในเดือนมกราคม หลังจากเพลง "สเปซแมน" ของแบบิลอนซู ในปี ค.ศ. 1996 เพลงอยู่ในอันดับหนึ่งเป็นเวลา 4 อาทิตย์ และทำยอดขายได้มากกว่า 1 ล้านชุด ได้รับการรับรองระดับทองคำขาว 3 ครั้ง จากองค์กรตัวแทนอุตสาหกรรมสิ่งบันทึกเสียงอังกฤษ ในสหรัฐอเมริกา เพลงทำอันดับสูงสุดที่อันดับ 10 บน''บิลบอร์ด''ฮอต 100 และถูกจัดอยู่ในอันดับที่ 4 ในรายชื่อ เพลงยอดเยี่ยมในปี 2014 โดย*บิลบอร์ด*

เพลง "แรเทอร์บี" มีชื่อเสียงในระดับโลก เพราะส่วนหนึ่งมาจากมิวสิกวิดีโอของเพลง นำแสดงโดยฮารุกะ อาเบะ ได้กลายเป็นไวรอลในยูทูบ มีผู้รับชมแล้วมากกว่า 420 ล้านครั้ง เพลงได้รับรางวัลแกรมมี ในสาขาบันทึกเสียงเพลงแดนซ์ยอดเยี่ยมแห่งปี ในปี ค.ศ. 2015

## ประสิทธิภาพเชิงพาณิชย์
เพลงเปิดตัวที่อันดับหนึ่งใน UK Singles Chart โดยขายได้ 163,000 แผ่นในสัปดาห์แรก เป็นซิงเกิลที่ขายเร็วที่สุดอันดับสามของปี 2014 (รองจากเพลง "Do They Know It's Christmas?" ของ Band Aid 30 และ "Something I Need" ของ Ben Haenow) และเป็นซิงเกิลที่มียอดขายสูงสุดในเดือนมกราคมนับตั้งแต่ "Spaceman" โดย Babylon Zoo ในปี 1996 อยู่ที่นั่นเป็นเวลาสี่สัปดาห์ ซึ่งเป็นอันดับหนึ่งของสหราชอาณาจักรนานที่สุดเป็นเวลาสามปี เป็นเพลงที่ขายดีที่สุดอันดับสองของปี 2014 ในสหราชอาณาจักร โดยขายได้มากกว่า 1.13 ล้านแผ่นภายในสิ้นปีนี้ บนชาร์ต Billboard Hot 100 ของสหรัฐฯ เพลงนี้ขึ้นสูงสุดที่อันดับ 10 นับเป็นเพลง 10 อันดับแรกของสหรัฐอเมริกาใน 10 อันดับแรกของ Clean Bandit และ Glynne เพลงนี้ประสบความสำเร็จอย่างน่าทึ่งทั่วโลก ติดชาร์ตสูงสุดใน 13 ประเทศที่แตกต่างกัน 

เมื่อเปิดตัว "Rather Be" ได้สร้างสถิติการสตรีมมากที่สุดในสัปดาห์เดียวบน Spotify ในสหราชอาณาจักร เพลงนี้ได้รับการเล่น 1.09 ล้านครั้งในช่วงเจ็ดวันในเดือนกุมภาพันธ์ 2014 ซึ่งแซงหน้าสถิติเดิมของเพลง "Get Lucky" ของ Daft Punk แม้ว่าตอนนี้จะแซงหน้าสถิตินี้ไปแล้วก็ตาม

## อ้างอิง

หมวดหมู่:ซิงเกิลในปี พ.ศ. 2557
หมวดหมู่:เพลงของคลีนบานดิต
หมวดหมู่:เพลงของเจสส์ กลินน์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
คอลล์ออฟดิวตี 4: มอเดิร์นวอร์แฟร์

***คอลล์ออฟดิวตี 4: มอเดิร์นวอร์แฟร์*** () เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ด และจัดจำหน่ายโดยแอ็กทิวิชัน เป็นภาคหลักลำดับที่สี่ในชุดเกม *[[คอลล์ออฟดิวตี]]* เกมนี้แยกตัวออกมาจากฉากสงครามโลกครั้งที่สองในภาคก่อน ๆ และดำเนินเรื่องในยุคปัจจุบัน *มอเดิร์นวอร์แฟร์* ใช้เวลาพัฒนากว่าสองปี วางจำหน่ายในเดือนพฤศจิกายน 2007 สำหรับเพลย์สเตชัน 3 เอกซ์บอกซ์ 360 และ ไมโครซอฟท์ วินโดวส์ ต่อมาในปี 2009 ก็ได้มีการพอร์ตลงวี ซึ่งพัฒนาโดยเทลย์อาร์ช และมีชื่อว่า *Reflex Edition* ตามมาด้วยภาคต่ออีกสองภาคที่ดำเนินเรื่องต่อจาก *มอเดิร์นวอร์แฟร์* คือ *[[คอลล์ออฟดิวตี: มอเดิร์นวอร์แฟร์ 2|มอเดิร์นวอร์แฟร์ 2]]* (2009) และ มอเดิร์นวอร์แฟร์ 3 (2011)

ตัวเกมได้รับคำชมจากนักวิจารณ์ โดยเฉพาะในด้านรูปแบบการเล่นและเนื้อเรื่อง *มอเดิร์นวอร์แฟร์* รางวัล "เกมแห่งปี" มามากมาย และรางวัลบริติชอคาเดมีเกมอวอร์ดส์ถึงสองรางวัล ตัวเกมติดอันดับเกมขายดีทั่วโลกในปี 2007 ด้วยยอดขายประมาณเจ็ดล้านชุดในเดือนมกราคม 2008 และเกือบสิบหกล้านชุดในเดือนพฤศจิกายน 2013 นักวิจารณ์ในยุคหลังยกย่องให้เกมนี้เป็นหนึ่งในเกมที่ดีที่สุด หรืออาจจะดีที่สุดในชุดเกมนี้ และเป็นหนึ่งในวิดีโอเกมที่ยอดเยี่ยมที่สุดเท่าที่เคยมีมา ด้วยโหมดเนื้อเรื่องและโหมดผู้เล่นหลายคนที่มีอิทธิพล ส่วนโหมดผู้เล่นหลายคนของเกมมีโหมดเกมมากมาย และมีระบบเลเวลที่ให้ผู้เล่นปลดล็อกอาวุธ อุปกรณ์เสริมอาวุธ และชุดพรางตัวเพิ่มเติมได้เมื่อเล่นไปเรื่อย ๆ

เกมเวอร์ชันรีมาสเตอร์ที่พัฒนาโดย Raven Software ในชื่อ *[[คอลล์ออฟดิวตี: มอเดิร์นวอร์แฟร์ รีมาสเตอร์]]* ได้วางจำหน่ายเป็นส่วนหนึ่งของชุดรุ่นพิเศษของ *[[คอลล์ออฟดิวตี: อินฟินิตวอร์แฟร์]]* ในเดือนพฤศจิกายน 2016 และเป็นเกมแยกเดี่ยวในเดือนมิถุนายน 2017 ต่อมาเกม *มอเดิร์นวอร์แฟร์* เวอร์ชันรีบูตชื่อ *[[คอลล์ออฟดิวตี: มอเดิร์นวอร์แฟร์ (วิดีโอเกม พ.ศ. 2562)|คอลล์ออฟดิวตี: มอเดิร์นวอร์แฟร์]]* ได้วางจำหน่ายในเดือนตุลาคม 2019

## อ้างอิง

## แหล่งข้อมูลอื่น

* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมสำหรับเพลย์สเตชัน 3
หมวดหมู่:เกมสำหรับวินโดวส์
หมวดหมู่:เกมสำหรับนินเท็นโดวี
หมวดหมู่:เกมสำหรับแมคโอเอส
หมวดหมู่:เกมสำหรับเอกซ์บอกซ์ 360
หมวดหมู่:คอลล์ออฟดิวตี
หมวดหมู่:วิดีโอเกมที่มีฉากในสหราชอาณาจักร
หมวดหมู่:วิดีโอเกมที่มีฉากในประเทศยูเครน
หมวดหมู่:วิดีโอเกมที่มีฉากในประเทศซาอุดีอาระเบีย
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในประเทศอิรัก
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศอาเซอร์ไบจาน
หมวดหมู่:วิดีโอเกมเกี่ยวกับเหล่านาวิกโยธินสหรัฐ
หมวดหมู่:สงครามสมมุติ
หมวดหมู่:ฆาตกรรมหมู่ในบันเทิงคดี
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2016

**วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2016** () เป็นครั้งที่ 2 ของการแข่งขันจัดขึ้นในเมืองไนโรบี, ประเทศเคนยา ระหว่างวันที่ 23–27 ตุลาคม ค.ศ. 2016 โดยทีมชาติอียิปต์ และทีมชาติเคนยาจะผ่านเข้าสู่การแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017

## ประเทศที่เข้าร่วม

## ผลการแข่งขัน

|}

|}

## อันดับการแข่งขัน

## อ้างอิง

## แหล่งข้อมูลอื่น
* Official website 

2015
หมวดหมู่:วอลเลย์บอลในปี พ.ศ. 2559
สไปก์ ดัดลีย์

**แมททิว โจนาธาน ไฮสัน** (Matthew Jonathan Hyson) เกิด 13 สิงหาคม ค.ศ. 1970 เป็นนักวางแผนทางการเงิน, นักมวยปล้ำอาชีพ และครู ชาวอเมริกัน เขาเป็นรู้จักในการปล้ำสมาคม Extreme Championship Wrestling (ECW) และ World Wrestling Federation/Entertainment (WWF/E) ภายใต้ชื่อบนสังเวียน **สไปก์ ดัดลีย์** (Spike Dudley) และใน Total Nonstop Action Wrestling (TNA) ภายใต้ชื่อ **บรอเธอร์ รันต์** (Brother Runt)

ใน ECW เป็นแชมป์ Tag Team Champion 2สมัย ใน WWF/E เป็นแชมป์ Cruiserweight Champion 1สมัย, แชมป์ Tag Team Champion 1สมัยร่วมกับ Tazz, แชมป์ European Champion 1สมัย และแชมป์ Hardcore Champion 8สมัย

## แชมป์และรางวัล
***Big Time Wrestling (California)**
**BTW Cruiserweight Championship (1 time)
***Big Time Wrestling (Massachusetts)**
**BTW Heavyweight Championship (1 time)
***[[Chaotic Wrestling]]**
**CW Tag Team Championship (1 time) – with Kyle Storm
***[[Extreme Championship Wrestling]]**
**ECW World Tag Team Championship (2 times) – with Balls Mahoney
***New York Wrestling Connection**
**NYWC Heavyweight Championship (1 time)
***[[Pro Wrestling Illustrated]]**
**PWI ranked him No. **51** of the top 500 singles wrestlers in the PWI 500 in 2004
**PWI ranked him No. **455** of the top 500 singles wrestlers in the PWI Years in 2003
***[[WWE|World Wrestling Federation / World Wrestling Entertainment]]**
**WWE Cruiserweight Championship (1 time)
**WWF/E European Championship (1 time)
**WWF/E Hardcore Championship (8 times)
**WWF Tag Team Championship (1 time) – with Tazz
***[[List of Wrestling Observer Newsletter awards|Wrestling Observer Newsletter]]**
**Worst Worked Match of the Year (2006) TNA Reverse Battle Royal on TNA Impact!

## อ้างอิง

## แหล่งข้อมูลอื่น

*

หมวดหมู่:นักมวยปล้ำอาชีพชาวอเมริกัน
หมวดหมู่:ครูชาวอเมริกัน
หมวดหมู่:ผู้ฝึกสอนมวยปล้ำอาชีพ
งูแมวเซาอินเดีย

**งูแมวเซาอินเดีย** หรือ **งูพิษรัสเซลล์** (; ) งูพิษชนิดหนึ่ง ที่พบได้ในทวีปเอเชียในหลากหลายประเทศ จัดเป็นงูเพียง4ชนิดเท่านั้นที่อยู่ในสกุล *Daboia* ในวงศ์ Viperidae

โดยถูกตั้งชื่อเพื่อเป็นเกียรติแก่แพทริก รัสเซลล์ นักฟิสิกส์และธรรมชาติวิทยาชาวสกอต และชื่อสกุล *Daboia* มาจากภาษาฮินดีที่มีความหมายถึง "ซ่อนลวดลาย" หรือ "ผู้แฝงตัว" 

เป็นงูที่มีพิษร้ายแรงมากชนิดหนึ่ง ที่มีกัดมนุษย์จะมีผลต่อระบบโลหิตในร่างกาย ทำให้แก่ถึงความตายได้ มีรูปร่างอ้วนป้อม ลำตัวสั้น หางสั้น เวลาตกใจหรือถูกรบกวนมักขดตัวเหมือนแมวนอนขด พร้อมทั้งทำเสียงขู่คล้ายแมวหรือยางรถยนต์รั่ว  เนื่องจากสูบลมเข้าไปในตัวจนตัวพอง แล้วพ่นลมออกมาทางรูจมูกแรง ๆ แทนที่จะเลื้อยหนี สามารถฉกกัดได้รวดเร็วแทบไม่ทันตั้งตัวทั้ง ๆ ที่ขดตัวอยู่

ส่วนหัวของงูแมวเซาอินเดียเป็นรูปทรงสามเหลี่ยมและมีลายดำคล้ายลูกธนู มีเกล็ดเล็กละเอียดบนหัว มีพฤติกรรมชอบอยู่ตามที่ราบแห้ง ๆ เชิงเขาที่เป็นดินปนทราย ตามที่ดอน หรือซ่อนตัวในซอกหิน โพรงดิน ใต้กอหญ้าใหญ่ ๆ ไม่ชอบย้ายที่อยู่บ่อย ๆ ปกติไม่เลื้อยขึ้นต้นไม้ ออกหากินไม่ไกลจากที่อยู่ เป็นงูที่มีความเชื่องช้าไม่ปราดเปรียว มีอุปนิสัยดุ เมื่อถูกรบกวนจะส่งเสียงขู่

มีพฤติกรรมชอบความเย็น แต่ไม่ชอบน้ำ มักออกหากินในเวลากลางคืน แต่ในสถานที่ ๆ มีความเย็น ก็อาจออกหากินในเวลากลางวันด้วย โดยกินหนูหรือสัตว์เลื้อยคลานที่มีขนาดเล็กชนิดต่าง ๆ 

เป็นงูที่ออกลูกเป็นตัว ครั้งละประมาณ 20–30 ตัว (สูงสุด 63 ตัว) ผสมพันธุ์ช่วงเดือนตุลาคมถึงเดือนธันวาคม และไปออกลูกช่วงฤดูร้อน ลูกงูแรกเกิดมีน้ำหนัก 7.2–14.4 กรัม และความยาวโดยเฉลี่ย 24–30 เซนติเมตร

เดิมทีถูกจัดให้เป็นชนิดแยกย่อยของงูแมวเซา (*D. siamensis*) โดยใช้ชื่อวิทยาศาสตร์ว่า *D. russelii russelii* แต่ปัจจุบันได้ถูกแยกออกมาเป็นชนิดต่างหากกัน โดยมีความแตกต่างกันที่ลวดลาย ตรงที่งูแมวเซาอินเดียมีลายสีนํ้าตาลเข้ม เป็นวงแยกจากกัน และสถานที่พบโดยจะพบได้ที่อนุทวีปอินเดีย เช่น ปากีสถาน, บังกลาเทศ, อินเดีย จนถึงเกาะซีลอน หรือศรีลังกา 

## อ้างอิง

## แหล่งข้อมูลอื่น
อีซีดับเบิลยู เวิลด์แทกทีม แชมเปียนชิป

**อีซีดับเบิลยู เวิลด์แทกทีม แชมเปียนชิป** () เป็นตำแหน่งแชมป์แทกทีมของ ECW ก่อตั้งขึ้นเมื่อวันที่ 27 สิงหาคม ค.ศ. 1994 ถึงวันที่ 4 เมษายน ค.ศ. 2001

## สถิติการครองแชมป์
### ทีม

### นักมวยปล้ำ

## อ้างอิง

; General
* 
* 
; Specific

## แหล่งข้อมูลอื่น
* ECW World Tag Team Championship at www.wrestling-titles.com
* ECW World Tag Team Championship at WWE.com

หมวดหมู่:เข็มขัดแชมป์ของอีซีดับเบิลยู
หมวดหมู่:แชมเปี้ยนชิพของมวยปล้ำประเภทแทกทีม
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017

**ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017** () เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 21 จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป

## รอบคัดเลือก

### ทีมที่ผ่านเข้ารอบ

### การจับสลากรอบสุดท้าย
การจับสลากในรอบสุดท้ายจะมีขึ้นในกรากุฟ วันที่ 1 ธันวาคม ค.ศ. 2016 เวลา 8:00 CET (UTC+1) 12 ทีมจะถูกจัดอยู่ใน 3 กลุ่ม แบ่งเป็นกลุ่มละ 4 ทีม โดยโปแลนด์ซึ่งเป็นเจ้าภาพถูกจัดอยู่ในกลุ่มเอ 

## สนามแข่งขัน
สมาคมฟุตบอลโปแลนด์ ได้เลือก 6 สนามสำหรับการแข่งขัน เมื่อวันที่ 7 มิถุนายน ค.ศ. 2016

## ผู้เล่น

## รอบแบ่งกลุ่ม
ชนะเลิศและรองชนะเลิศที่ดีที่สุดของกลุ่มจะได้ผ่านเข้าสู่รอบรองชนะเลิศ.

### กลุ่ม เอ

----

----

### กลุ่ม บี

----

----

### กลุ่ม ซี

----

----

### ตารางคะแนนของทีมอันดับที่ 2 ที่ดีที่สุด

## รอบแพ้คัดออก

### สายการแข่งขัน

### รอบรองชนะเลิศ

----

### รอบชิงชนะเลิศ

## อันดับดาวซัลโว
การแข่งขันทั้งหมดมี 65 ประตูที่ทำได้ใน 21 นัด, สำหรับค่าเฉลี่ย  ประตูต่อนัด.

;5 ประตู

* ซาอุล ญีเกซ

;3 ประตู

* Bruma
* มาร์โก อาเซนซีโอ

;2 ประตู

* Kenneth Zohore
* Demarai Gray
* Davie Selke
* Enis Bardhi
* Martin Chrien
* Federico Bernardeschi

;1 ประตู

* Tomáš Chorý
* Marek Havlík
* Michael Lüftner
* Patrik Schick
* Michal Trávník
* Lucas Andersen
* Marcus Ingvartsen
* Tammy Abraham
* Lewis Baker
* Alfie Mawson
* Jacob Murphy
* Nathan Redmond
* Nadiem Amiri
* Serge Gnabry
* Marc-Oliver Kempf
* Max Meyer
* Felix Platte
* Mitchell Weiser
* Domenico Berardi
* Lorenzo Pellegrini
* Andrea Petagna
* Nikola Gjorgjev
* Kire Markoski
* Dawid Kownacki
* Patryk Lipski
* Łukasz Moneta
* Bruno Fernandes
* Gonçalo Guedes
* Edgar Ié
* Daniel Podence
* Uroš Đurđević
* Mijat Gaćinović
* Jaroslav Mihalík
* Pavol Šafranko
* Ľubo Šatka
* Martin Valjent
* ฌาราร์ต เด็วลูเฟ็ว
* ซันโดร รามีเรซ
* อีญากี วิลเลียมส์
* เดนิส ซัวเรซ
* Jacob Une Larsson
* Carlos Strandberg

## รางวัล
รางวัลด้านล่างนี้คือรางวัลที่ได้รับในช่วงท้ายของการแข่งขัน:
***ผู้เล่นประจำทัวร์นาเมนต์:**  ดานี เซบายอส
***รองเท้าทองคำ:**  ซาอุล

### ทีมยอดเยี่ยมประจำทัวร์นาเมนต์
หลังทัวร์นาเมนต์ การจัดทีมยอดเยี่ยมประจำทัวร์นาเมนต์อายุไม่เกิน 21 ปี เป็นการเลือกโดยผู้สังเกตการณ์ด้านเทคนิคยูฟ่า.

## อ้างอิง

## แหล่งข้อมูลอื่น
*
*2017 finals: Poland, UEFA.com


2017
หมวดหมู่:การแข่งขันฟุตบอลนานาชาติที่ประเทศโปแลนด์เป็นเจ้าภาพ
ถุงอัณฑะ

**ถุงอัณฑะ** (scrotum) คืออวัยวะสืบพันธุ์ของเพศชายที่เป็นเนื้อเยื่อห่อหุ้มอัณฑะไว้อีกทีหนึ่งและห้อยอยู่ด้านนอกของร่างกาย มีหน้าที่ปรับอุณหภูมิให้พอเหมาะในการสร้างอสุจิ โดยอุณหภูมิที่เหมาะสมคือประมาณ 34 องศาเซลเซียส ถุงอัณฑะมีผลดีคือทำให้ตัวอสุจิเจริญเติบโตตามปกติ เพราะอุณหภูมิในร่างกายสูงเกินไปไม่เหมาะต่อการสร้างอสุจิ

## แกลเลอรี

หมวดหมู่:ต่อม
หมวดหมู่:ระบบต่อมไร้ท่อ
หมวดหมู่:ระบบสืบพันธุ์
หมวดหมู่:อวัยวะเพศ
หมวดหมู่:กายวิภาคศาสตร์ของมนุษย์
หมวดหมู่:บุรุษเวชศาสตร์
โปเกมอน ซัน และ มูน

***โปเกมอน ซัน***และ***มูน*** (; ) เป็นวิดีโอเกมสวมบทบาทที่พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายทั่วโลกในวันที่ 18 พฤศจิกายน พ.ศ. 2559 ภูมิภาคอโลลา ยึดตาม หมู่เกาะฮาวาย โปเกมอนเริ่มต้น โมะคุโร่ เนียบี้ อะชิมาริ (ฉลองครบรอบ 20 ปี ซีรีส์โปเกมอน) รองรับ 9 ภาษาได้แก่ ภาษาอังกฤษ ภาษาอิตาลี ภาษาสเปน ภาษาเกาหลี ภาษาฝรั่งเศส ภาษาเยอรมัน ภาษาญี่ปุ่น จีนตัวย่อ และ จีนตัวเต็ม 

## แหล่งข้อมูลอื่น
* เว็บไซต์อย่างเป็นทางการ 
*  

หมวดหมู่:วิดีโอเกมโปเกมอน
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมที่ออกวางจำหน่ายในปี พ.ศ. 2559
หมวดหมู่:เกมจากค่ายเกมฟรีก
หมวดหมู่:เกมโปเกมอนเล่นตามบทบาท
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีเนื้อหาดาวน์โหลด
หมวดหมู่:วิดีโอเกมที่มีฉากในรัฐฮาวาย
หมวดหมู่:วิดีโอเกมที่มีปฏิปักษ์หญิง
พระเจ้าไท่คัง

**พระเจ้าไท่คัง** () เป็นพระมหากษัตริย์ราชวงศ์เซี่ย เป็นพระราชโอรสของพระเจ้าฉี่และเป็นพระราชนัดดาของพระเจ้าอวี่และพระนางหนี่เจียว ตามบันทึก พระเจ้าไท่คังทรงชอบล่าสัตว์และพระองค์ปกครองอาณาจักรไม่ค่อยดีนักอนึ่งมีบางเอกสารกล่าวว่าพระองค์จมน้ำสวรรคต

## อ้างอิง

ไท่คัง
หมวดหมู่:บุคคลที่เสียชีวิต 2088 ปีก่อนคริสตกาล
พระเจ้าโจวเซี่ยว

**พระเจ้าโจวเซี่ยว** () เป็นกษัตริย์องค์ที่ 8 ของจีนในราชวงศ์โจว ครองราชย์ในช่วงระหว่าง 891–886 ปีก่อนคริสตกาล เป็นพระราชโอรสของพระเจ้าโจวมู่ และเป็นพระราชอนุชาของพระเจ้าโจวก้ง

## อ้างอิง

เซี่ยว
หมวดหมู่:บุคคลที่เสียชีวิต 886 ปีก่อนคริสตกาล
ไรต์เฮียร์ (เพลงเจสส์ กลินน์)

**"ไรต์เฮียร์"** () เป็นเพลงโดยนักร้องและนักแต่งเพลงชาวอังกฤษ เจสส์ กลินน์ บรรุอยู่ในอัลบั้มเปิดตัวของเธอ *[[ไอครายเวนไอลาฟ]]* ออกจำหน่ายเป็นซิงเกิลแรกของกลินน์ในฐานะศิลปินเดี่ยวในวันที่ 6 กรกฎาคม 2014 เขียนโดยกลินน์ คาไนย์ เอล-โกนิ และไคย์ กิบบอน กับแมทธิว ร็อบสัน-สกอตต์ จากวงดนตรีแนวยูเคการาจ กอร์กอน ซิตี้ ซึ่งได้เป็นโปรดิวเซอร์ร่วมกับเบลสบีตส์ ได้รับแรงบันดาลใจมาจากดนตรีอิเล็กทรอนิกส์แดนซ์ในช่วงคริสต์ทศวรรษ 1990 และเพลงในจังหวะความเร็วปานกลางที่ประกอบด้วยแนวป็อป โซล และดีปเฮาส์

เพลงเปิดตัวในอันดับที่ 6 บนชาร์ตซิงเกิลแห่งสหราชอาณาจักร และได้รับการรับรองระดับทางคำจากองค์กรตัวแทนอุตสาหกรรมสิ่งบันทึกเสียงอังกฤษ ด้วยยอดขายมากกว่า 4 แสนชุด มิวสิกวิดีโอเผยแพร่บนยูทูบในวันที่ 19 มิถุนายน ค.ศ. 2014

## อ้างอิง

หมวดหมู่:ซิงเกิลในปี พ.ศ. 2557
หมวดหมู่:เพลงของเจสส์ กลินน์
คูลฟาเรนไฮต์ 93

**คูลฟาเรนไฮต์** () เป็นสถานีวิทยุในประเทศไทย ผลิตรายการโดย บริษัท อาร์เอส มิวสิค แอนด์ เอ็นเตอร์เทนเม้นท์ จำกัด ในเครือของ อาร์เอส

## กรรมการผู้จัดการ
* นายสุระชาติ ตั้งตระกูล 
* นายคมสันต์ เชษฐโชติศักดิ์ 
* นายสุธี ฉัตรรัตนกุล 
* นายปริญญ์ หมื่นสุกแสง (ปัจจุบัน)

## นักจัดรายการคูลฟาเรนไฮต์และตารางจัดรายการ
; นักจัดรายการคูลฟาเรนไฮต์ในปัจจุบัน
* 06.00-09:00 น. วันจันทร์-ศุกร์ Cool J ญีปุ่น ณภัทร บรรจงจิตไพศาล
* 09.00-12.00 น. วันจันทร์-ศุกร์ Cool J ไปป์ ปวร กิจเจริญการกุล
* 12.30-15.00 น. วันจันทร์-ศุกร์ อาร์ม พิพัฒน์ วิทยาปัญญานนท์
* 15.00-18.00 น. วันจันทร์-ศุกร์ Cool J เฟม ชวินโรจน์ ลิขิตเจริญสกุล
* 18.00-21.00 น. วันจันทร์-ศุกร์ Cool J แนน กัญดา ศรีธรรมูปถัมภ์
* 21.00-24.00 น. วันจันทร์-ศุกร์ Cool J บอม นนทัช ธนวัฒน์ยรรยง
* 00.00-06.00 น. วันจันทร์-ศุกร์ และวันเสาร์-อาทิตย์ ทั้งวัน Music Freeze Your Mind วันเสาร์-อาทิตย์ ใช้ชื่อ Music Freeze Your Mind on Weekend เพลงเพราะต่อเนื่อง 48 ชั่วโมง

; นักจัดรายการคูลฟาเรนไฮต์ในอดีต 
*  Cool J ขวัญ วรงค์พร วิชัยดิษฐ์ (2546 - 30 มิถุนายน 2568) (ปัจจุบันเป็นพิธีกรอิสระ)
* Cool J คอปเตอร์ ภานุวัฒน์ เกิดทองทวี (2567) (ปัจจุบันเป็นดีเจในคลื่น Flex 104.5)
* Cool J ตั้ม ภัทรวุฒิ สิงหเสนี (255X - 31 ธันวาคม 2567) (ปัจจุบันเป็นพิธีกรอิสระ)
* Cool J นิค ถิรภัทร ชัยจรรยา (25XX-2561) (ปัจจุบันเป็นพิธีกรอิสระ)
* Cool J  ซีเจ ฉัตรชัย เจริญชุษณะ (2543- มกราคม 2562) (ปัจจุบันเป็นพิธีกรอิสระ)
* Cool J กัน รังรอง วัณณรถ (2556 - กรกฎาคม 2567) (ปัจจุบันเป็นพิธีกรอิสระ)

## ช่วงย่อย
* Music On The Road เป็นช่วงที่โทรเข้ามารายงานการจราจรประจำวันในช่วง 08:30 น. และ 17:30 น. วันจันทร์ - วันศุกร์ (เว้นวันหยุด) เพื่อรับบัตรเติมน้ำมัน 1,000 บาท  และ Gift Sets จากขนมทอดกรอบตราปูไทย
* The Game เป็นช่วงที่เล่นเกมลุ้นรับเงินรางวัล 1,000 บาท ในช่วง 10:55, 13:55, 15:55 น. วันจันทร์ - วันศุกร์ (เว้นวันหยุด)
* COOL Fahrenheit Your Request เป็นช่วงที่จะมาขอเพลงจากผู้ชมทางบ้าน
* COOL D-Day เป็นช่วงที่เล่าเรื่องราวดีๆ ตลอดทั้งวันมาคุยแบบ Feel Good กับ Cool J แนน ในช่วง 18:00 น. วันจันทร์ - วันศุกร์ (เว้นวันหยุด)
* COOL Fahrenheit TOP 10 เป็นช่วงที่จะมาจัด 10 อันดับเพลงฮิตประจำสัปดาห์ พร้อมกับการแนะนำเพลงใหม่ กับ Cool J แนน ทุกวันศุกร์ 19:00 น.
* อิ๊งค์ Eat All Around เป็นช่วงที่ หม่อมหลวงภาสันต์ สวัสดิวัตน์ แนะนำร้านอาหารทั่วประเทศไทย พร้อมกับการร่วมสนุกกิจกรรมตลอดทั้งปี
* COOL Cilnc เป็นช่วงของเคล็ดลับการดูแลสุขภาพ กับ หมอเจี๊ยบ ลลนา ก้องธรนินทร์

## หมายเหตุ

## อ้างอิง

## แหล่งข้อมูลอื่น
* เว็บไซต์คูลลิซึ่ม
* http://www.rs.co.th
* http://www.prachachat.net/news_detail.php?newsid=1489046472
* http://www.manager.co.th/Entertainment/ViewNews.aspx?NewsID=9600000026955
* http://www.rs.co.th/pressroom/frontend/press_room_detail/id/36 
* http://rs-th.listedcompany.com/newsroom/20140219-RS-PR01-TH.pdf
* http://www.praew.com/3698/people/celeb-blog/coolism-คูลลิซึ่ม/
* http://www.fareastddb.com/buzz/?p=18679
* https://brandinside.asia/cool-93-and-radio-market/
* http://www.hooninside.com/news-detail.php?id=146955
* http://www.komchadluek.net/news/ent/169247
* http://www.bangkokbiznews.com/news/detail/710026
* http://daily.bangkokbiznews.com/detail/303240
* https://www.matichon.co.th/news/606176
* https://www.prachachat.net/marketing/news-6703

หมวดหมู่:สถานีวิทยุในประเทศไทย
หมวดหมู่:อาร์เอส
ระตี จุลพล

**ระตี (วิเศษสุรการ) จุลพล** นักดนตรีไทยที่มีชื่อเสียงโดยเฉพาะการบรรเลงจะเข้ เกิดที่ อำเภอบางรัก กรุงเทพ ฯ เมื่อวันที่ 12 มิถุนายน พ.ศ. 2466 เป็นบุตรีของพันโทพระวิเศษสุรการ (ต่วน ไชยสุต) และนางแจ่ม วิเศษสุรการ พระวิเศษสุรการนั้นเป็นทหาร และเล่นดนตรีไทยได้ ส่วนมารดาเป็นครูที่โรงเรียนสตรีมหาพฤฒาราม มีพี่น้องร่วมบิดามารดา 5 คน ระตีเริ่มเรียนดนตรีไทยตั้งแต่อายุ 8 ขวบ โดยเรียนที่บ้าน เริ่มต่อเพลงจะเข้เมื่ออายุ 12 ปี โดยต่อเพลงจระเข้หางยาวเป็นเพลงแรกกับชุ่ม กมลวาทิน จากนั้นก็ต่อ เพลงแป๊ะ พม่าห้าท่อน และลาวแพน หัดจะเข้เพิ่มเติมจากจ่าง แสงดาวเด่น  ได้ต่อเดี่ยวจะเข้ เพลงมุล่ง แขกมอญสามชั้น และกราวใน เมื่อครูจ่างถึงแก่กรรมแล้วจึงได้ต่อทางเดี่ยวสารถี แขกอาหวังและจีนขิมใหญ่ จาก แสวง อภัยวงศ์ ได้แสดงฝีมือเดี่ยวจะเข้เพลงลาวแพน ออกอากาศทางวิทยุศาลาแดงเป็นครั้งแรก เมื่ออายุ 15 ปี

ทางด้านการศึกษา ครระตีเริ่มเรียนหนังสือที่โรงเรียนสายปัญญา โรงเรียนสวนสุนันทา แล้วย้ายมาเรียนที่โรงเรียนเซ็นฟรังซิสซาเวียร์ จนจบชั้นมัธยมปีที่  6 จากนั้นไปเรียนต่อที่โรงเรียนเขมะสิริอนุสรณ์ เป็นนักเตรียมมหาวิทยาลัยธรรมศาสตร์รุ่นที่ ๖ เรียนจบได้ประกาศนียบัตรจากเตรียมมหาวิทยาลัยธรรมศาสตร์ จากนั้น สมัครเข้าทำงานที่กรมประชาสัมพันธ์ ได้ร่วมงานกับนักดนตรีสำคัญในสมัยนั้นหลายคน เช่น  พุ่ม บาปุยะวาทย์ ฉลวย จิยะจันทน์ สมาน ทองสุโชติ บุญยงค์ เกตุคง จำเนียร ศรีไทยพันธุ์ ประสงค์ พิณพาทย์ และสุดจิตต์ ดุริยประณีต สมาน ทองสุโชติ ได้ประดิษฐ์ทางเดี่ยวจะเข้ให้ระตีเป็นพิเศษ 4 เพลง คือ สุดสงวน สุรินทราหู นกขมิ้น และอาถรรพ์ อันเป็นทางเฉพาะสำหรับผู้ที่เดี่ยวจะเข้แบบไหว ระตีได้รับตำแหน่งหัวหน้าวงดนตรีไทย กรมประชาสัมพันธ์ตั้งแต่ พ.ศ. 2516 จนเกษียณใน พ.ศ. 2526 

ระตีได้สอนจะเข้ให้นักเรียนโรงเรียนสวนกุหลาบ โรงเรียนอัสสัมชัญ โรงเรียนพันธะวัฒนา คณะครุศาสตร์จุฬาลงกรณ์มหาวิทยาลัย และมหาวิทยาลัยมหิดล ศิษย์ที่มีฝีมือดี ได้แก่ สุรพล พงษ์สุวรรณ ศักรินทร์ สู่บุญ ภัทร เครือสุวรรณ และกมล ชิดช่าง ชีวิตครอบครัว แต่งงานกับ นายพนิต จุลพล เมื่อ พ.ศ. 2488 มีบุตรสองคน คือ พ.ต.ต. พนิน จุลพล และคุณพนิตา สวัสดิโรจน์ ระตีถึงแก่กรรมในวันที่ 7 เมษายน พ.ศ. 2531 รวมอายุได้ 65 ปี 
## อ้างอิง
* http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=63&languages=th#001
หมวดหมู่:นักดนตรีไทย
หมวดหมู่:บุคคลจากกรุงเทพมหานคร
อัลเบร์โต โมเรโน

**อัลเบร์โต โมเรโน เปเรซ** (, ; เกิด 5 กรกฎาคม ค.ศ. 1992) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้ายให้กับบิยาร์เรอัล สโมสรในลาลิกา และทีมชาติสเปน

เขาเริ่มต้นอาชีพกับสถาบันฟุตบอลของสโมสรเซบิยาในบ้านเกิด ก่อนถูกพัฒนาจนขึ้นสู่ทีมสำรองในปี ค.ศ. 2011 ก่อนได้ลงเล่น 62 นัดให้กับทีมชุดใหญ่ ช่วยให้ทีมชนะเลิศยูฟ่ายูโรปาลีก ในปี ค.ศ. 2014 ในปีถัดมา เขาย้ายร่วมทีมลิเวอร์พูล ในพรีเมียร์ลีก ด้วยค่าตัว 12 ล้านยูโร เขาลงเล่นเขาลงเล่น 141 นัด ทำให้ทีมคว้าเหรียญรองชนะเลิศอีเอฟแอลคัพ และยูฟ่ายูโรปาลีก ในปี ค.ศ. 2019 เขาช่วยให้สโมสรชนะเลิศยูฟ่าแชมเปียนส์ลีก และย้ายร่วมทีมบิยาร์เรอัลหลังจบฤดูกาล และช่วยให้ทีมชนะเลิศยูฟ่ายูโรปาลีกในฤดูกาล 2020–21

โมเรโน เป็นส่วนหนึ่งของทีมชาติสเปน รุ่นอายุไม่เกิน 21 ปี ที่ชนะเลิศการแข่งขันชิงแชมป์แห่งชาตินุโรปในปี ค.ศ. 2013 และได้เริ่มต้นลงเล่นกับทีมขุดใหญ่ในปีเดียวกัน

## สโมสรอาชีพ
### เซบิยา

### ลิเวอร์พูล
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ ต่อมา ในวันที่ 4 มิถุนายน ค.ศ. 2019 โมเรโนจะออกจากสโมสรในซัมเมอร์นี้เมื่อสัญญาของเขาหมดลง

## สถิติอาชีพ
### สโมสร

### ทีมชาติ

## เกียรติประวัติ
### สโมสร
**เซบิยา**
* ยูฟ่ายูโรปาลีก: 2013–14

**ลิเวอร์พูล**
* ยูฟ่าแชมเปียนส์ลีก: 2018–19

**เรอัลเบติส**
* ยูฟ่ายูโรปาลีก: 2020–21
### ทีมชาติ
; สเปน อายุไม่เกิน 21 ปี
* ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013

### รางวัลส่วนตัว
* ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: ทีมยอดเยี่ยมประจำการแข่งขัน 2013

## อ้างอิง

## แหล่งข้อมูลอื่น

*Alberto Moreno profile at the official Liverpool F.C. website
*
*

หมวดหมู่:บุคคลจากเซบิยา
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นโกโม 1907
ผู้นำเวียดนามใต้

[thumb|right|สำนักงานของประธานาธิบดีสาธารณรัฐเวียดนามใน[ทำเนียบเอกราช ไซ่ง่อน ประเทศเวียดนามใต้]]

ด้านล่างนี้คือ **รายนามผู้นำของ[[เวียดนามใต้]]** นับตั้งแต่การก่อตั้งสาธารณรัฐปกครองตนเองโคชินไชนาใน ค.ศ. 1946 กระทั่งการล่มสลายของสาธารณรัฐเวียดนามใน ค.ศ. 1975 และการรวมชาติของประเทศเวียดนามใน ค.ศ. 1976

## สัญลักษณ์สี

## ประมุขแห่งรัฐ

## หัวหน้ารัฐบาล

## ธงราชการ

ไฟล์:Flag of Bao Dai (1948-1955).svg|ธงประจำตำแหน่งบ๋าว ดั่ย ประมุขแห่งรัฐเวียดนามในปี ค.ศ. 1949 – ค.ศ. 1955
ไฟล์:Presidential Standard of South Vietnam (1955–1963).svg|ธงประธานาธิบดีประเทศเวียดนามใต้ในปี ค.ศ. 1955 – ค.ศ. 1963
ไฟล์:Presidential Standard of South Vietnam (1963–1975).svg|ธงประธานาธิบดีประเทศเวียดนามใต้ในปี ค.ศ. 1964 – ค.ศ. 1975
ไฟล์:Flag of the President of the Republic of Vietnam as Supreme Commander of the Armed Forces.svg|ธงประธานาธิบดีประเทศเวียดนามใต้ในฐานะผู้บัญชาการสูงสุดของกองทัพ


## หมายเหตุ

## แหล่งข้อมูลอื่น
*Rulers - Vietnam
*World Statesmen - South Vietnam

หมวดหมู่:ประเทศเวียดนามใต้
หมวดหมู่:ผู้นำเวียดนามใต้
เวียดนามใต้